text: Vennerne strømmer ind på Facebook
  07 februar 2011 kl. 19.21
  TV SYD nåede ved 22-tiden mandag næsten 3000 venner på den nye Facebook-side.
  På mindre end en halv time strømmede alene over 1500 nye venner ind på den Facebook-profil, som blev åbnet mandag formiddag.
  I perioder under 19.30-udsendelsen steg antallet af "venner" med 200 i minuttet. Det er en succes, der overstiger forventningerne. 
  Lige nu - kl. 21.45 har 2816 markeret, at de synes goddt om Facebook-initiativet.
  
  Er ved at segne
  Rigtig mange har også skrevet en lille hilsen på det, som i Facebook-sproget hedder "væggen".
  Undtagen Pia Bonde, som skrev: Ser jo TV Syd lige nu så har ikke så meget tid til at skrive her på siden .
  Journalist Bjørn Olsen, TV SYD, som er tovholder på Facebook- siden, er lige nu ved at segne under presset. Han forsøger at skrive et svar til de mange, som har sendt en hilsen på væggen. Men det er ikke sikkert, at han når alle.
  
  Vinderen afsløres kl. 22.20
  Alle, der klikker på "Synes godt om", deltager i en konkurrence om en smartphone. Vinderen offentliggøres i udsendelsen kl. 22.20!
  